**Hjælpeark til Anden Søndag i Fasten (I)**

*Formålet med dette hjælpeark er at hjælpe os på vej til at forstå mere af de bibelske tekster.*

I salmebogen side 1079 kan du følge med i læsningerne fra Bibelen.

Epistlen skriver apostlen Paulus i sit første brev til thessalonikerne (4,1-7):

I dette afsnit *formaner* Paulus de kristne til fortsat at gøre op med deres tidligere liv, bl.a. ved at ægteskabet æres og ved at man ikke sætter en god forretning over sine medkristne.

For Gud kalder os til hellighed, og det er et liv, der ikke kan forenes med kødligt begær og materielt overflod.

* *Salmernes Bog* er en samling i Det Gamle Testamente af 150 hymner, klage- og takkesalmer, som formodentligt er blevet brugt (og sunget?) ved gudstjenester i det jødiske tempel.
* Salmerne tillægges traditionelt kong David
* Salmernes Bog spillede en stor rolle for de første kristne, og flere gange kan man finde direkte citater i evangelierne fra Salmernes Bog.

Denne hellige lektie skrives i Salmernes Bog 42,2-6:

Tørsten og længslen efter Guds svar og tilstedeværelse i vores liv bor naturligt i os. Når vore bønner og råb ikke besvares, kan sjælen blive fortvivlet.

Vore følelser kan stikke i mange retninger, men Gud er trofast, og han er tålmodig med os – selvom vi nogle gange reagerer utålmodigt og troløst imod Ham.

* Matthæus er forfatter til det første evangelium i Det nye Testamente.
* *Evangelium* = Det glædelige budskab.
* En kana’anæisk person var ikke jøde, men tilhørte det kana’anæiske folk og dyrkede en frugtbarhedsreligion.
* Udtrykket *de fortabte får* betyder: de jøder, der har vendt sig væk fra troen på og dyrkelsen af Gud.
* Udtrykket *Israels hus* betyder: alle jøder i verden
* Tyrus og Sidon var to rige havnebyer i det nordlige Israel, som var berygtede for afgudsdyrkelse.

Dette hellige evangelium skriver evangelisten Matthæus (15,21-28):

Et enkelt møde mellem jøden Jesus og den anonyme kana’anæiske kvinde er afgørende. Det handler om, at perspektivet for Jesus’ gerning i verden udvides. I begyndelsen fokuserede Jesus kun på jøder, men i sine vandringer rundt i Israel mødte han også folk fra andre folkeslag og religioner. I denne sammenhæng skal det påpeges, at kvinden forkastede sin egen religion og vendte sig i sin nød til Jesus og kaldte ham Herre. Dvs. at hun anerkender ham som frelser og Guds søn.

* *Epistel* = brev
* *Apostel* = en person, som var særligt udvalgt af Jesus.
* Paulus forkyndte kristendommen for jøder men især også for hedninge (altså dem, der ikke var jøder).
* Den græske by Thessaloniki var en havneby og havde som sådan et rigt liv for både jøder og hedninge.
* Paulus grundlagde en menighed (en kirke) i byen, som han styrkede og styrede igennem sine breve, hvoraf vi har to i NT.